Onnie ná 2 dae gered van Drakensberg | Maroela Media
IOL berig Mackier (41) en vyf ander mense het op 'n afgeleë gebied van die Drakensberg naby Rhodes gaan stap, toe sy geval en haar been gebreek het.
Die groep was op 'n vyfdag-staptog. Hulle het weens slegte weerstoestande besluit om die staptog te laat vaar. Mackier het op pad terug na die beginpunt gegly.
Die ses mense het Saterdagaand buite in die koue spandeer nadat hulle nie 'n rivier kon oorsteek om by 'n oornaghut uit te kom nie. Hulle het haar Sondag na hoër grond, sowat 2 500m bo seespieël, gedra waar hulle selfoonontvangs kon kry om hulp te ontbied.
'n Reddingspoging is Sondagaand van stapel gestuur en het Maandag geëindig. Mackier is met 'n helikopter na die St Augustine's-hospitaal geneem. Die ander stappers is ook per helikopter na veiligheid geneem.